Eksploda zono

La termino eksploda zono (aŭ eksploda veŝto, ankaŭ nomata suicida zono aŭ suicida veŝto) kutime rilatas al eksplodaĵoj fiksitaj al zono aŭ simila aparato kaj ofte uzataj de suicidaj bombistoj en sinmortigaj atakoj. Fake tiuj instalaĵoj kalkuliĝas inter la improvizitaj japaratoj. Aldone al la eksplodaĵoj, aliaj malgrandaj metalaj objektoj kiel najloj, ŝraŭboj, boltoj kaj similaj aĵoj estas tipe uzataj por krei fragmentiĝan efikon kaj tiel pliigi la nombron de viktimoj. Krimintoj ofte kaŝas ĉi tiujn aparatojn sub siaj vestaĵoj por alproksimiĝi al siaj celoj plejparte nerimarkite.

eta|
 Historio 
Fruaj uzoj de suicidaj veŝtoj estas dokumentitaj en la Batalo de Ŝanhajo (1937) kaj la Batalo de Taierzhuang (1938), kiam ĉinaj soldatoj portis plurajn ĵetgrenadojn kaj aliajn eksplodaĵojn kaj detonaciigis ilin proksime al japanaj tankoj.

Alia uzo estas dokumentita por la sudafrika polica unuo C1 en Vlakplaas, kiu respondecis pri multaj malobservoj de homaj rajtoj dum la apartisma epoko de Sudafriko. Nigrahaŭtaj rezistmovadanoj, kiuj rifuzis esti "turnitaj" al la flanko de la blankhaŭta registaro, estis ofte murditaj per tiaj zonoj sur la komplekso de la unuo dum la 1970-aj kaj 1980-aj jaroj. La kadavroj estis foje plurfoje eksplodigitaj por faciligi ilian forigon.

Eksplodaj zonoj kiel terorista armilo por suicidaj bombistoj estis evoluigitaj pli grandskale de la gerila grupiĝo Liberigaj Tigroj de Tamil Ilam aŭ pli koncize Tamilaj tigroj, dum la Srilanka Enlanda Milito. Ili unue estis uzitaj en 1991 de suicida bombisto de la Tamilaj tigroj kontraŭ la antaŭa barata ĉefministro Rajiv Gandhi [raĝiv gandi], hindie राजीव गांधी. La terorista organizaĵo Hamas ankaŭ uzas eksplodajn zonojn en siaj suicidaj atakoj; ĝi efektivigis kaj daŭre efektivigas serion da atakoj kontraŭ civilaj celoj en Israelo ekde ĉirkaŭ 1993.

En Eŭropo, eksplodaj zonoj unuafoje estis uzitaj en la teroristaj atencoj de novembro 2015 en Parizo.

 Vidu ankaŭ 
 improvizita eksploda aparato
 bombaŭto
 grenado (eksplodaĵo)
 permana reaktiva grenado

Kategorio:Armiloj
Kategorio:Milito